સામાન્ય બુદ્ધિ ધરાવતો કોઇપણ ભારતીય પછી તે કોઇપણ પ્રકારની વિચારધારા ધરાવતો હોય એને આ પ્રકારનો વિવાદ હાસ્યાસ્પદ લાગે જ એમાં શંકાને સ્થાન નથી. પરંતુ મીડિયા સેવી આપણા બૌદ્ધિકો અને વામપંથીઓ માટે તો આ બગાસું ખાતાં પતાસું પડ્યું હોય એવું થયું. આમ પણ ભારતીયોને નીચા ચીતરવા માટે આ તમામના શરીરના એક ચોક્કસ ભાગ પર કાયમ ખરજ આવતી હોય છે એમાં અમુક મુઠ્ઠીભર વ્યક્તિઓ દ્વારા વિરાટ-અનુષ્કાએ ઈટાલીને જ કેમ લગ્ન માટે પસંદ કર્યું એવો વિરોધ કરવામાં આવતા આ આખીયે ગેંગ કામે લાગી ગઈ.